На основу члана члана 100. став 3. Закона о заштити животне средине (''Сл. гласник РС'', бр. 135/04, 36/09 – др. закон, 72/09 – и др. закон, 43/2011 одлука УС, 14/2016, 76/2018, 95/2018 – др.закон и 95/2018 – др.закон ), члана 134. Закона о накнадама за коришћење јавних добара („Сл. гласник РС“, број 95/2018, 49/2019, и 86/2019- усклађени дин. изн. , 156/2020 - усклађени дин. изн. и 15/2021 доп. усклађених дин. изн.), члана 7. Одлуке о буџетском фонду за заштиту животне средине Општине Мионица („Сл гласник“ општине Мионица, број 6/2013) , члана 38. Статута општине Мионица (''Службени гласник СО Мионица'', бр. 6/2019) и Сагласности Министарства заштите животне средине број 401-00-01229/2023-02 од 29.08.2023. године Скупштина општине Мионица на седници одржаној\_\_\_\_\_\_\_\_\_\_\_\_\_, донела је:

**ПРОГРАМ КОРИШЋЕЊА СРЕДСТАВА БУЏЕТСКОГ ФОНДА ЗА ЗАШТИТУ ЖИВОТНЕ СРЕДИНЕ**

**ОПШТИНЕ МИОНИЦА ЗА 2023. ГОДИНУ**

**I**

Програмом коришћења средстава буџетског фонда за заштиту животне средине за територију општине Мионица за 2023. године, утврђују се планирани приходи и намена коришћења средстава овог фонда за реализацију започетих и нових послова заштите животне средине, уз стварање услова за решавање и других проблема у наредном периоду, а све у складу са законима у области заштите животне средине и другим посебним законима.

Планирани приход у буџету Општине Мионица за 2023. годину– средства фонда за заштиту животне средине опредељена су у укупном износу од 5.000.000,00 динара и финансирају се из накнаде за заштиту и унапређење животне средине, која је утврђена Уредбом о критеријумима за одређивање активности које утичу на животну средину према степену негативног утицаја на животну средину који настаје обављањем активности, износима накнада, условима за њено умањење, као и о критеријумима који су од значаја за утицај физичких лица на животну средину („Службени гласник Републике Србије “бр.86/2019, 89/19), као и од накнаде за загађивање прописане Законом о накнадама за коришћење јавних добара („Сл.гласник Републике Србије“ бр.95/18,49/19,86/2019, 156/20, 15/21) и осталих извора средстава у складу са Законом.

**II**

**РАСПОРЕД И КОРИШЕЊЕ СРЕДСТАВА**

Планирана финансијска средства буџетског Фонда из овог програма користиће се за финансирање следећих пројеката и активности:

|  |  |  |  |  |  |  |
| --- | --- | --- | --- | --- | --- | --- |
| Ред. бр. | Програмска активност | | Циљ активности | Надлежни орган за сровођење програмске активности | Финансијска средства | Износ одобрених средстава у предходној години |
| **Контрола и заштита ваздуха** | | | | | | |
| 1. | Израда Студије о индентификацији, анализи и развоју еколошких потенцијала за одрживи развој у Општини Мионица | | Одрживи развој еколошких потенцијала у Општини Мионица | Општина Мионица | 700.000,00 | 700.000,00 |
| **Управљање отпадом** | | | | | | |
| 2. | Уклањање дивљих депонија | |  | ЈКП Водовод Мионица | 400.000,00 | 400.000,00 |
| 3. | Набавка опреме за организовано управљање чврстим отпадом | | Набавка опреме за организовано управљање чврстим отпадом - набавка и уградња стубних металних канти, набавка мрежастих контејнера за ПЕТ амбалажу, набавка соло канти, кеса и набавка контејнера | ЈКП Водовод Мионица | 800.000,00 | 300.000,00 |
| 4. | Учешће у инвестицији капиталног пројекта- Изградња регионалног центра за управљање отпадом“ Каленић“ | | На основу Уговора о оснивању привредног друштва Регионалног центра за управљање отпадом„Еко-Тамнава“ доо од стране 11 општина (Ваљево, Обреновац, Лазаревац, Уб, Барајево, Владимирци, Лајковац, Мионица, Коцељева, Осечина и Љиг) и Програма пословања за 2023. годину локалне самоуправе имају обавезу да спроводе све потребне активности за изградњу регионалне санитарне депоније „Каленић“ | Регионални центар за управљање отпадом“Каленић“ Еко – Тамнава Уб | 1.395.092,00 | 1.213.153,00 |
| 5. | Чишћење корита водотокова другог и трећег реда од отпада и наплавина на територији општине Мионица | | Уклањање отпада и наплавина из корита водотокова другог и трећег реда, чишћење канала и водотокова који служе за прихват атмосверских вода | ЈКП Водовод Мионица | 654.840,00 | 400.000,00 |
| 6. | Средства за реализацију Динамичког плана активности општине Мионица у периоду од 2021. до 2023. год на изградњи објеката комуналне инфраструктуре (рециклажно двориште) | | Израда техничке документације за рециклажно двориште | Општина Мионица | 686.068,00 | 0.00 |
| **Управљање отпадним водама** | | | | | | |
| 7. | Праћење квалитета воде на водотоковима | | Праћење квалитета воде на водотоковима | Општина Мионица | 64.000,00 | 63.147,00 |
| **Контрола и заштита природе, биодиверзитета, јавне и зелене површине** | | | | | | |
|  |  | |  |  |  |  |
| **Остало** | | | | |  |  |
| 8. | Сузбијање ларви и одраслих форми комараца и крпеља | Системска акција заштите здравља становништва од штетних инсеката (комараца и крпеља) као превенивна мера настанка и ширења заразних болести и заштите хране од загађивања | | Општина Мионица | 200.000,00 | 200.000,00 |
| 9. | Спречавање коровске биљке амброзије | Реализација програма спречавања коровске биљке амброзије механичким путем (кошењем) у урбаном делу општине | | Општина Мионица | 100.000,00 | 100.000,00 |
| УКУПНО: | | | | | 5.000.000,00 |  |

У складу са чланом 61. Закона о буџетском систему („Сл. гласник РС“, број 54/2009, 73/2010, 101/2010, 101/2011, 93/2012, 62/2013, 63/2013-испр., 108/2013, 142/2014, 68/2015 – др закон и 103/2015, 99/2016, 113/2017, 95/2018, 31/2019,72/2019 и 149/2020) може се вршити преусмеравање средстава унутар Програма у износу до 10% вредности апропријације чија се средства мењају.

**III**

Финансирање, односно суфинасирање активности из овог Програма, вршиће се у зависности од прилива средстава прикупљених у складу са приливом наменских уступљених средстава у складу са Законом о заштити животне средине (''Службени гласник РС'', бр. 135/2004, 36/09, 72/09, 43/2011 одлука УС, 14/2017, 6/2018, 95/20108 – др.закон и 95/2018 – др.закон) и Закона о накнадама за коришћење јавних добара („Сл. гласник РС“ број 95/2018 ,49/2019 и 86/2019 - усклађени дин. износи , 156/2020 - усклађени дин. изн. и 15/2021- доп. усклађених дин. изн.), Уредбом о критеријумима за одређивање активности које утичу на животну средину према степену негативног утицаја на животну средину који настаје обављањем активности, износима накнада, условима за њено умањење, као и о критеријумима који су од значаја за утицај физичких лица на животну средину („Службени гласник РС“, бр. 86/2019 и 89/19).

**IV**

Када се приходи не остварују у планираном износу, председник општине Мионица утврђује приоритетне активности, на предлог надлежног органа за заштиту животне средине Општинске управе Мионица.

**V**

Стручне и административно техничке послове за реализацију програма и пројеката као и надзор над извршавањем уговорених обавеза спроводи Општинска управа општине Мионица, преко стручних служби.

**VI**

О утрошку средстава буџетског програма у складу са чланом 100. став 4. Закона о заштити животне средине („Сл. гласник РС“, број 135/04, 36/09, 72/09 – др. закон, 43/2011 – одлука УС, 14/2016, 76/2018, 95/20108 – др.закон и 95/2018 – др.закон), Министарству заштите животне средине Републике Србије биће достављен извештај о коришћењу средстава најкасније до 31. марта текуће године за претходну.

**VII**

Овај Програм објавити у ''Службеном гласнику Општине Мионица''.

**СКУПШТИНА ОПШТИНЕ МИОНИЦА**

**Број: \_\_\_\_\_\_\_\_\_/2023**

**Мионица, \_\_\_\_\_\_\_\_\_\_\_године**

**ПРЕДСЕДНИК СКУПШТИНЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Дарко Јевтић**